รัฐบาลไทย-ข่าวทำเนียบรัฐบาล-ดร.สาธิต กำชับสถานพยาบาลเตรียมน้ำเพียงพอให้บริการประชาชนช่วงภัยแล้ง
วันอังคารที่ 7 มกราคม 2563
ดร.สาธิต กําชับสถานพยาบาลเตรียมน้ําเพียงพอให้บริการประชาชนช่วงภัยแล้ง
รัฐมนตรีช่วยว่าการกระทรวงสาธารณสุขกําชับสถานพยาบาล เตรียมมาตรการรับมือภัยแล้ง สํารองน้ํา จัดทําแผนประหยัดน้ํา ให้มีน้ําเพียงพอบริการประชาชน รวมถึงเฝ้าระวังคุณภาพน้ํา
วันนี้ (7 มกราคม 2563) ที่สํานักงานปลัดกระทรวงธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข มอบหมายให้นายเรวัต อารีรอบ ผู้ช่วยเลขานุการรัฐมนตรีว่าการกระทรวงสาธารณสุขเป็นประธานแถลงข่าว “สธ. พร้อมให้บริการประชาชนช่วงภัยแล้งและน้ําประปาเค็ม” โดยมีแพทย์หญิงพรรณพิมล วิปุลากร อธิบดีกรมอนามัย นายแพทย์โอภาส การย์กวินพงศ์ อธิบดีกรมวิทยาศาสตร์การแพทย์ ร่วมแถลง
นายเรวัตกล่าวว่า รัฐบาลมีความห่วงใยประชาชนจากผลกระทบภัยแล้ง กระทรวงสาธารณสุข ได้เตรียมมาตรการรับมือตั้งแต่ก่อนเกิดภัยแล้ง โดยให้สถานพยาบาลสํารวจถังสํารองน้ํา แหล่งน้ําสํารองในพื้นที่ จัดทํามาตรการประหยัดน้ํา เพื่อให้มีน้ําเพียงพอให้บริการประชาชน เบื้องต้นได้รับข้อมูลจาก 49 จังหวัด โรงพยาบาล 310 แห่ง โรงพยาบาลส่งเสริมสุขภาพตําบล 359 แห่ง อาจมีน้ําไม่เพียงพอ 8 แห่ง ซึ่งได้ดําเนินการสํารองน้ําอุปโภคบริโภค พร้อมประสานขอสนับสนุนจากหน่วยงานในพื้นที่และเตรียมการจัดซื้อน้ํา
สําหรับการรับมือเมื่อเข้าสู่ระยะภัยแล้งให้จัดตั้งศูนย์ปฏิบัติการป้องกันและแก้ไขปัญหาสาธารณภัยด้านการแพทย์และการสาธารณสุขในทุกระดับ (กระทรวงกรมเขตสุขภาพจังหวัด) เชื่อมโยงกับศูนย์บรรเทาและป้องกันปัญหาภัยแล้งระดับชาติจังหวัดและอําเภอพร้อมขอความร่วมมือองค์กรปกครองส่วนท้องถิ่นเฝ้าระวังคุณภาพน้ําไม่ให้กระทบต่อการอุปโภคบริโภคในสถานบริการ โดยมอบกรมอนามัยเตรียมสนับสนุนเวชภัณฑ์สําหรับการปรับปรุงสภาพน้ํา ทั้งนี้ ในช่วงภัยแล้งประชาชนควรล้างภาชนะเก็บกักน้ําให้สะอาด และสํารองเก็บน้ําไว้ให้เพียงพอ เลือกดื่มน้ําบรรจุขวดต้องมีเครื่องหมาย อย.รับรองหากน้ําไม่สะอาดควรปรับปรุงคุณภาพน้ําก่อน โดยการต้ม กรองส่วนกลุ่มเสี่ยง เช่น ผู้สูงอายุเด็กเล็ก ควรดื่มน้ําครั้งละมากๆ และจิบน้ําเกลือแร่โอ อาร์เอส(ORS) เมื่อร่างกายมีภาวะขาดน้ํา
สําหรับกรณีน้ําประปาเค็มกระทรวงสาธารณสุขขอแนะนําประชาชนอย่าตื่นตระหนกเพราะความเค็มจากน้ําประปาอาจเพิ่มโซเดียมเข้าสู่ร่างกายต่อวันในปริมาณเล็กน้อยเท่านั้นไม่ส่งผลกระทบต่อสุขภาพ โดยปกติเรามีโอกาสรับโซเดียมจากอาหารที่มีรสเค็มอื่น ๆ มากกว่า เช่น ขนมกรุบกรอบ มันฝรั่งทอด การเติมน้ําปลา ซอสปรุงรส ผงปรุงรสในอาหาร สําหรับกลุ่มเสี่ยงเช่นผู้ป่วยโรคไต ความดันโลหิตสูง โรคหัวใจอาจต้องใส่ใจเป็นพิเศษ
ด้านแพทย์หญิงพรรณพิมล วิปุลากร อธิบดีกรมอนามัย กล่าวว่าองค์การอนามัยโลก (WHO) ได้กําหนดค่าแนะนําเพื่อความน่าดื่มและการยอมรับของผู้บริโภคไว้คือในน้ําประปาควรมีโซเดียมไม่เกิน 200 มิลลิกรัมต่อลิตรและคลอไรด์ไม่เกิน 250 มิลลิกรัมต่อลิตรแต่ถ้าเจือปนในน้ํามากเกินไปจะทําให้น้ํามีรสกร่อยถึงเค็มได้โดยคนทั่วไปควรรับโซเดียมเข้าสู่ร่างกายไม่เกิน 2,000 มิลลิกรัมต่อวันซึ่งน้ําประปามีโซเดียมประมาณ 100–150 มิลลิกรัมต่อลิตรจึงเป็นไปไม่ได้ที่จะดื่มน้ําประปาจนได้รับโซเดียมเกินกว่าที่กําหนด อย่างไรก็ตามขอแนะนําว่าการดื่มน้ํากร่อยอาจได้รับโซเดียมเพิ่มกว่าปกติเล็กน้อย ควรลดการบริโภคอาหารที่ปรุงรสเค็ม เช่น เกลือ น้ําปลา ซีอิ้ว ซอสปรุงรส ผงปรุงรส หรือขนมกรุบกรอบ
สําหรับผู้ป่วยโรคไตที่รับบริการฟอกไตที่โรงพยาบาลไม่ต้องกังวล เนื่องจากโรงพยาบาลทุกแห่งมีระบบการกรองแบบ ReverseOsmosis(RO) ที่ได้มาตรฐานและมีประสิทธิภาพและปลอดภัย นอกจากนี้ช่วงภัยแล้ง ขอให้ประชาชนระมัดระวังเรื่องอาหารและน้ําดื่ม เพื่อป้องกันโรคที่พบบ่อย อาทิโรคอุจจาระร่วงอาหารเป็นพิษไวรัสตับอักเสบ เอ ไข้หวัดหน้าร้อนโรคผิวหนัง กลาก เกลื้อน ผดร้อนเครียด และลมแดด (Heat stroke) ยึดหลักกินร้อน ช้อนกลาง ล้างมือ
********************************* 7 มกราคม 2563